Ani ha-nivḥar
Subtitle: The Chosen
By: Shabtaʾi Shoval.
Publisher: Sifriyat Maʻariv
Published: 2005
Place of publication: Tel Aviv
Language: heb
Number of pages: 384
ISBN-13: 9789655230161
Other titles: Chosen one
First sentence: רוח קדים יבשה נשבה בין הצוקים. 
הוא כרע, ראשו וחזהו מוטים מעט לפנים. אחר כך התמתח, הרעיד את גופו הרזה ומתח עוד יותר את צווארו. עתה היה יכול להרחיק ולראות מעבר לסלע הגיר. מבחינתו היתה זו ממלכה. הממלכה שלו. הוא סרק ורחרח את הוואדי המוריק מתחתיו.
Description: מרץ 2009: במסוק שהזעיק אותו בשעת לילה מביתו, בדרך לבור בתל אביב, מתעדכן ראש הממשלה, דב דביר, במשבר הגדול ביותר בתולדות מדינת ישראל: הודעת דואר אלקטרוני שהגיעה מסוכן מוסד שהושתל בצמרת המשטר האיראני ומזהירה מפני מתקפת טילים גרעינית על ישראל בתוך ארבעים ושמונה שעות, בעקבות מרד יחידות מובחרות בצבא איראן. " ברגע שהאייטולות שמתבצרים בבונקר בעיר הקדושה קום, יגלו שהקרב אבוד – הם ישגרו את הטילים לעבר ישראל."
הדילמה שבפניה ניצבים ראשי המדינה קשה: האם לפתוח במתקפת נגד גרעינית על סמך הודעה של סוכן בודד שגויס לפני שנים? האם ארצות הברית תתייצב במעשה לצידה של ישראל? האם יש דרך למנוע את הטילים? האם יש סיכוי ליירט את כל הטילים לאחר שיגורם?
האם להודיע על הסכנה הצפויה לאזרחי המדינה ולהסתכן בהיסטריה המונית?
גיבורי הסיפור נסחפים כמעט בעל כורחם אל המשבר המתהווה: ארנון, מפקד סיירת מטכ"ל לשעבר שעזב את הצבא לאחר אסון אימונים שבו נהרגו שלושה מפיקודיו; קרמר, האיש שגייס את הסוכן האיראני ופרש לפני שנים מתוסכל ומריר מהמוסד ועתה הוא נקרא לשוב; מורטזה, הסטודנט האיראני שגויס לפני שנים למוסד ואחראי עתה על מערכת המחשב של פרויקט הטילים האיראני; הגר, צעירה חסרת דאגות שמתאהבת בנווד אלמוני שמתבודד על צוק גבוה מעל עין גדי, ושי, מפקד כוח הקומנדו, שנשלח למשימה כמעט בלתי אפשרית בעומק איראן, מול המורדים, מול הטילים ומול מחוגי השעון שמתקרבים לשעת האפס.


שבתאי שובל, מחבר אני הנבחר, משתמש בידע שצבר במשך שנים כאחראי על כתיבת תרחישים עתידיים עבור מערכת הביטחון, כדי לפרוש בפני הקוראים תרחיש אימים שעשוי להתממש בכל רגע, על רקע התחמשות איראן בנשק גרעיני. שובל שירת ביחידות עילית סודיות, עסק בתחום הביון ועבד בשגרירות ישראל בוושינגטון, במשרד ראש הממשלה וגם בעולם העסקים הבינלאומי כמנכ"ל התאחדות הטלוויזיה בכבלים, סמנכ"ל בטלרד החזקות ומנכ"ל חטיבה בחברת קומברס. כיום הוא בעלים של חברת הייטק שמתמקדת בתחום הביטחוני.
Notes: הספר נבא את עלית נשיא דמוי אובמה, המשבר הכלכלי של 2008 והמהומות של 2009 באיראן